
KORONA ÅRET – DETTE ÅRET OGSÅ.
Også året 2021 har vært et meget spesielt år. Korona epidemien har preget all aktivitet. Deler av året har klubben vært nedstengt. Men totalt sett har klubben kommet godt ut av året.

ØKONOMI I KLUBBEN
Styret har hatt fokus på å fortsette den gode og trygge utviklingen av klubbens økonomi. Det er ikke et mål i seg selv at klubben skal ha flere hundre tusen kroner på konto, men det har tidligere år vist seg å være nødvendig å bygge en god buffer siden klubbens økonomi i veldig stor grad er avhengig av et utrygt sponsormarked. Inntektene ble noe mindre enn i et «normal år». Dette skyldes i hovedsak Korona situasjonen i samfunnet.  Dette har også hatt stor betydning for JIF Fotball. Kostnadene er også blitt betydelig lavere og vi har lagt vekt på å få redusert kostnader der det har vært mulig Regnskapet viser et overskudd i også i 2021. 2021 har vi hatt noen ekstraordinære inntekter som ikke kan påregnes i et ordinært driftsår. Samlet over de siste 2 årene har vi da bygd opp en god egenkapital. Vi er takknemlig for alle bidragsytere, store og små som hjelper oss til å kunne tilby stor fotball aktivitet i en relativt liten klubb på landsbasis. JIF Fotball hadde i 2021 et trettitalls sponsorer hvorav 1 generalsponsor (Sparebank1 R/H) og 5 hovedsponsorer (JIF Budbiler, Glitre Energi , PUMA, Hverven Revisjon og Mesterhus  G. Sæthren). 


MIDER FRA STIFTELSE
Tildelte midler fra stiftelser har medført at vi har kunnet gjøre store investeringer/vedlikehold på klubbhuset.  Fra Sparebankstiftelsen Jevnaker/Lunner/Nittedal fikk vi tildelt kr. 600.000,- som har finansiert nytt ventilasjonsanlegg på klubbhuset, store utbedringer på taket som har lekket, nye ytterdører, toalett ute, skiftet til led lys og nye armaturer på hele klubbhuset samt 3 nye varmtvannsberedere. Jobben er ferdigstilt i 2021.

Sparebankstiftelsen DNB har vi fått tildelt kr. 200.000,-  til oppgradering av kjøkken, gamingsenter etc. Dette må sluttføres tidlig 2022 for å få utbetalt beløpet.


PROSJEKT NY KOMBIHALL FOTBALL/TURN MED GARDEROBEBYGG I TILKNYTNING
Arbeidet med planlegging av ny hall fortsatte fra 2020 med full styrke i 2021. Endelige tegninger/prosjektering og rammer for hallen ble utarbeidet. En stor takk til Unisport v/Per Ulseth for det arbeidet de har nedlagt gratis. Det er gjennomført 10 planleggingsmøter i anleggskomiteen. I tillegg har det vært gjennomført møter med Viken Idrettskrets, Norges Gym. Og turnforbund. Tor og Bjarne holdt Presentasjon av «saken» i kommunestyret. Møte med ordfører, eiendomssjef og kultursjef. Info møte med styret i Sparebankstiftelsen JLN osv.
Total ramme for hall/garderobebygg er beregnet til 37,2 mill.
Etter søknad til kulturdep. Har vi fått forhåndsgodkjent kr. 13 mill til hall + kr. 2 mill. til garderober.
Det er gjennomførte møter med Sparebankstiftelsen hvor vi har fått «tilsagn» på kr. 12 mill.
Det gjenstående for å finansiere det hele kr. 10.5 har vi søkt Jevnaker kommune om.
Det skulle opp i kommunestyremøte i des. En unik mulighet for kommunen.
Dessverre ble saken utsatt, noe vi synes er svært leit. Saken vil bli fulgt opp videre da vi mener det bl.a. er manglende opplysninger i saksfremlegget. Gjelder bl.a. at det står at Alliansen er søker, ikke prioritert i idrettsrådet samt helhetlig plan for området som er utarbeidet av JIF Allianse.
Totalt har det vært nedlagt et betydelig antall dugnadstimer i løpet av året som har gått. Vi vil følge opp saken videre med Jevnaker kommune, både adm. Og politisk i 2022.




GRASROTANDELEN

En betydelig inntekt for JIF er også Grasrotandelen fra Norsk tipping.  Ved årsskiftet hadde vi ca. 281 Grasrotgivere. Antallet har gått noe ned den siste tiden. Disse ga oss til sammen kr. 250.000,-. Noe som er en nedgang fra året før. 7% av det det tippes for går direkte til klubben. Det betyr at for hver 100 lapp du tipper for (og det koster ikke deg noe) så kr. 7,- til JIF Fotball. Men her har vi håp om mange flere registrerte brukere som støtter opp om JIF Fotball. Er du med?

SPILLERIET

Gjennom Sørliekiosken i Hønegata v/Granheim) har vi avtale med Spilleriet om inntekter til klubben fra bingovirksomhet. Dette har gitt oss kr. 166.000,- i 2021. En liten nedgang fra 2020. Vi takker Granheim for et godt samarbeid og bidraget dette gir til klubben.

JIF IFO/FFO.
Det ble besluttet å satse på Idrett Fritids Ordning etter skolestart 2 dager pr. uke med oppstart høsten 2021. Mads Kleiv som ansvarlig og Magnus Bakken Haugli som instruktør. Opprinnelig et tilbud fra 3. til 7. klasse. Dette ble besluttet endret til også og gjelde fra 1. klasse og endre til Fotball Fritids Ordning. Dessverre har responsen vært liten og totalt antall som har vært påmeldt samtidig er 10 stk. Noen har sluttet. Styret vil på nyåret ta en beslutning på om dette skal videreføres i sin nåværende form eller endres.
JIF E-SPORT SENTER:
JIF E-sport senter ble åpnet i okt. mnd. Prosjektansvarlig for gjennomføring av arbeidet har vært adm.leder. Ansvarlig for dugnad Rune Hansen som har bygget om og bygget nytt til 6 stasjoner Gaming plasser. Åpning av senteret ble foretatt av ordfører. Den som er ansvarlige for opplegg og gjennomføring av E-sport senteret er: Daniel Skogstad Skaug. Med seg til opplegget med spillkvelder etc. er Tåle Andersen og Harald Paulsberg Lien. Ca 15 gamere har vært innom i løpet av høsten. Dessverre måtte E-sport senteret stenge på grunn av Covid. Det har vært gratis i prøveperioden fram til jul. Etter jul når oppstart finner sted vil det være en aktivitetsavgift for spillerne. Vi har store forhåpninger til at dette kan bli en «sosial» arena og ytterligere forsterke Jevnaker stadion som en møteplass for «alle».

JIF TRENINGSSENTER:
Senteret har blitt betydelig pusset opp og nytt utstyr til senteret har blitt kjøpt inn. Dette håper vi klubbens medlemmer og tillitsvalgte ønsker å benytte seg av. Tilbudet er rimelig ift andre typer treningssentre. Tilbudet vil markedsføres ytterligere i tiden fremover og innkjøp av noe nytt må påregnes i tiden fremover.

JIF BUDBILER DA
Budbilen fortsetter å bidra betydelig til klubbens aktivitet for barn og unge.
Se egen sak under JIF Budbiler DA.

ÅRENE FREMOVER SOM BØR PRIORITERES:
· Følge opp ny hall prosjektet. Svært viktig sak for både fotball og turn. 2022 vil være et være eller ikke være for denne saken.
· Tilbygg til klubbhuset med nye garderober etc. Opprusting av klubbhuset fortsetter.
· Øke rekrutteringen, spesielt på jentesiden, både på spillersiden og ledersiden.
· Jobbe med å få flere inn i Utvalgene og øke inntektssiden i klubben.

Årsrapport markeds/økonomiutvalget Jif fotball 2021

Utvalget har i perioden bestått av følgende personer:

Frode Martinsen, Per og Cecilie Hoelsveen, Yngve Larsson, Yngve Harkmark(ny) og Geir I Sæthren (leder). 

Det har blitt gjennomført 4 møter i utvalget i 2021.

Ihht ny organisering i Jif fotball ligger ansvar for sponsorarbeid, inntektsbringende tiltak, drift av kiosk, ansvar for hjemmeside/sosiale medier og arr ansvarlig hjemmekamper i under marked/økonomiutvalget.

Det har også i år vært en prioritert oppgave å jobbe med fornyelse av sponsoravtaler og å få til mer langsiktige avtaler som gir større forutsigbarhet på inntektssiden. Dette arbeidet startet i 2018 og jobbes kontinuerlig med. 

Situasjonen med Covid 19 i 2021 har også for økonomiutvalget medført en helt annen situasjon med å bidra til at klubben økonomisk klarer å balansere sine inntekter og utgifter i en tid med redusert sportslig aktivitet, og utfordringer mht å skaffe inntekter til klubben.  Klubben vil også ha betydelige kostnader til drift selv om det har vært redusert sportslig aktivitet i klubben gjennom året.

Jif kiosken har holdt oppe på ballslettene fra mai og til serieslutt opp mot seriespillet for barn og unge samt på a -lagshjemmekampene. Pga avkortet serie ble det ikke så mange hjemmekamper  i år. Det virker som om rutinene for kiosken har satt seg, og det fungerer bra opp mot de som stiller på dugnad. Igjen en stor takk til Cecilie og Per som har driftet dette på en utmerket måte også i år samt Åse Klinkenberg som har kontroll på dugnadslistene. 

Det jobbes kontinuerlig med forslag rundt inntektsbringende tiltak. Gledelig at vi i år har fått med Yngve Harkmark inn i gruppa for å bistå med å jobbe opp mot potensielle sponsorer. For 2021 mistet vi igjen flere store dugnader i klubben pga pandemien.
Av andre tiltak er verving til grassrotandelen. Vi ligger stabilt på ca  280 bidragsytere pr i dag i Jevnaker fotball, men potensialet til å øke dette er stort. Forslaget er å få til er å ha stand på utvalgte hjemmekamper samt ha en ringekveld hvor A og juniorlag ringer til potensielle nye navn. 

Det er sendt ut nyhetsbrev vår og høst fra Jevnaker fotball til våre sponsorer og samarbeidspartnere med hva som skjer i klubben og hvilke planer vi har fremover for å utvikle klubben.

I skrivende stund vet vi heller ikke hvordan året 2022 forløper mht pandemi og aktivitet i klubben. Det er en utrolig krevende tid, både med hensyn til økonomi, redusert sportslig aktivitet og hva det nærmeste året bringer. Allikevel drives klubben godt på de fleste områder og klubben tenker langsiktig både mht anleggsutvikling, styrking av kompetanse blant trenere og ledere samt organisering.

Det er ikke til å legge skjul på at det er en vanskelig jobb å skaffe penger til drift av klubben, pandemien og den økonomiske situasjonen ute i samfunnet, har ikke gjort dette mindre utfordrende, men vi er optimistiske og har tro på retning klubben har valgt for tida fremover.  
Jevnaker 07.02.22

Geir Ivar Sæthren nestleder Jif fotball, leder økonomiutvalget


ÅRSRAPPORT ANLEGG 2021 
Anleggsutvalget er ledet av Morten Bråthen. Som leder av utvalget inngår denne funksjonen i styret til JIF Fotball.  Utvalget har det overordnede ansvaret for drift og vedlikehold av anleggene JIF Fotball disponerer iht de avtaler som er gjort med anleggseiere. I tillegg har utvalget en rekke prioriterte prosjekter som er godkjent av styret for gjenomføring iht oppsatt kostnadsramme og  prioritesrekkefølge. 
Utvalgets medlemmer: Espen Grongstad, Runar Rundhaug og Tom Arne Karlsen 
KUNSTGRESSBANE: 
Ansvarsforholdet rundt varmeanlegget er uklart og etter lekasjen som oppsto på varmesløyfene i sommer/ høst har vi hevdet at det er Jevnaker kommune som anleggseier sitt ansvar. Kommunen har ikke vært villig til å ta ansvar og refererer til avtale fra 2005, fra tiden kunstgressbanen ble opprettet. Jevnaker kommune hevder at Jif fotball har det fulle FDV ansvaret også for teknisk infrastruktur. Styret i fotballen er ikke enig denne tolkningen og mener Jevnaker kommune må ha dette ansvaret. Saken ble fremmet politisk og vi håpet de ville støtte oss slik at klubben fikk en bedre økonomisk situasjon, men også her fikk vi også avslag. Ekstra kostnader for klubben har vært 377 tusen kroner, pluss mange timer gratis dugnadsarbeid.
Miljøtiltak rundt kunstgress er utført iht fotballforbund/krets sine anbefalinger, slik at gummigranulat ikke kommer ut av banen. Det er etablert granulat barriere og snødeponi. Dette har igjen vært en vanskelig og tung prosess med kommunen. Jif fotball har fått god støtte av sparebankstiftelsen Ringerike Hadeland men sitter igjen med en betydelg kostnad også på dette prosjektet i størrelse 164 tusen kroner.
BALLSLETTER: 
BU har ansvar for merking av baner før seriestart og kommunen har ansvar for klipping. 
KLUBBHUS: 
JIF Fotball har etter tildeling av midler fra stiftelser gjennomført mange gode tiltak for å ta vare på anlegget. Her  nevnes noen: 
[bookmark: _Hlk97559488]• Utvidelse av låsesystem med kode på dører. 
• Pusset opp fellestoaletter som et fellesprosjekt med aliansen og støtte fra Jevnaker kommune.
• Enøk tiltak hvor dusjsøyler har fått sensorautomatikk.
	• Bygget Esport senter (egen gruppe)
• Etablert bredbåndsfiber og satt idrift nytt trådløst nettverk i klubbhus og kiosk på kunstgress.
Traktor 
Traktoren måtte byttes i 2021 noe vi var klar over iht alder og slitasje. Totalt etter egenkapital og støtte fra sparebankstiftelsen RH er kostnaden på 395 tusen som er lånefinansiert.
Deltagelse i diverse prosjektgrupper 
Anleggsutvalget deltar med medlemmer i tverrfagelige prosjekter og var i 2021 involvert i gruppene som diskuterte  stadionutvikling og ny hall. 


Morten Bråthen 
Dato: 22.02.2022
[image: ]
Leder anlegg

ÅRSRAPPORT SPORT JIF SENIOR LAG (A-LAG, B-LAG OG JR. LAG).
JIF senior (4.divisjon)
Nok et år som ble preget av pandemien, dette førte til at hele vårsesongen ble avlyst.
Det ble etter hvert bestemt at det skulle spilles enkel serie på høsten med opp- og
nedrykk. Der endte vi opp på en 10 plass med 16 poeng.
Sesongen ble preget av mye ustabile resultater, man kunne se at mange lag var
preget av en lang periode med pandemi. Og mange lag bar preg av dette i den
komprimerte sesongen. Uten å bruke dette som en unnskyldning så ble vi hardt
rammet av at vi mistet 7 sentrale spillere rett før seriestart på grunn av studier og
militærtjeneste. Dette var unge sentrale jevnakergutter som forhåpentligvis kommer
tilbake og bidrar når de er ferdige med studier. Og i det klimaet vi var under
pandemien var det nesten umulig å erstatte disse på kort sikt.
Trenerteamet bestod av Mads Kleiv (hovedtrener), Lars Lafton (trener) og Morten
Bakke (keepertrener).
Det ble gjennomført 3 ukentlige treninger gjennom hele året i de periodene vi ikke var
helt nedstengt. Alle treninger med 15-20 spillere.
Mads Kleiv og Lars Lafton fortsett i sine roller etter 2021. Morten Bakke fortsetter
også som keepertrener.

JIF Junior
Erik Hagen og Christian Dutton var trenere for G19. Sportslig sett leverte juniorlaget
blandede resultater. Også her ble sesongen nok en gang preget av pandemien.
Laget hadde få spillere og fokus var på å lage et så godt opplegg som mulig for de vi
hadde. Hovedmålet denne sesongen var å holde på de spillerne vi hadde og fullføre
sesongen med hjelp av G16 spillere i kamper.
Et klart mål fra Fotballstyret har vært å legge til rette for å utvikle egne spillere for spill
på A-laget i årene framover. Derfor har det vært viktig og lage et godt sportslig
opplegg til juniorlaget inn mot sesongen 2022. Vi sliter fortsatt av at årgangene 02,
03 og 04 som burde vært bærebjelkene i et jr lag av forskjellige grunner er for få.
Men siden det ser ut til at årgangene 05 og 06 er litt større så jobber vi med å styrke
opplegget rundt jr så disse årgangene ønsker å spille jr fotball i JIF.

JIF B-lag
B-laget deltok i 7.divisjon og de kjempet hele sesongen på øvre halvdel. De trente 1
til 2 økter pr uke, med godt oppmøte. Vi har fått på plass Cristian Dutton som
hovedtrener for laget og det har fungert veldig bra.

I år besto laget hovedsakelig av eldre spillere men mange jr spillere fikk verdifull
seniorerfaring gjennom spill i 7 div. Målet vårt fremover er at dette laget i enda større
grad skal være et mellomsteg for unge spillere og de som ikke starter A kamper.



Årsrapport barn og ungdomsutvalget 2021
2021 var også preget av corona.
Ble avholdt ett møte i barne og ungdomsutvalget, ellers kommunikasjon på messenger og telefon.
Satser på flere møter i 2022.

Rekruttering:
Lek med ball parti ble etablert for 4-5åringene. Meget stort oppmøte i starten. Og 15-20 stk som var med hver gang.
Jentefotballdag ble arrangert med 35 jenter. det møtte opp noen som ikke hadde vært med å spille fotball før, hvor ca 5 stk har blitt med å spille fotball videre. Stort pluss at eldre jentefotballspillere bidro som instruktører, så det er også på planen for 2022.

Dugnader: 
-Kiosk har Per og Cecilie full kontroll på og Åse har også full kontroll på å sette opp vaktlister.
-Julecup:  gledelig at vi fikk arrangert julecup i år. 109 lag deltok. Alt fungerte veldig godt, men ansvarlige vil ha mer hjelp til forberedelser 2022, så det er på planen at det velges inn en representant fra hvert lag på foreldremøtene.   

Dommere:
Det ble holdt to dommer kurs.
G14 – 14 gutter.
J13/14år – 10 jenter.
+ 2 gutter som var på 9’er kurs i regi av kretsen. Den ene dømmer fortsatt 9’er. Eilert Dypvik Norstrøm.   
Det må jobbes med å få flere dommere.

Materiell: 
Ikke helt styr på alt materiell. Her må det settes i system hva som finnes av utstyr ute hos hvert lag. Jon har trekkt seg, Mads har ansvaret akkurat nå og kontaktet hvert lag ang utstyr. Hvem skal ha ansvaret?

JIF Fotball BU v/Anne Hege Dahl.





ÅRSRAPPORT JIF Budbiler 2021

2021 har vært et bra år for JIF BUDBILER.  Omsetning på KR. 463.000,- . Det er en liten nedgang på ca. kr. 40.000,- fra 2020. De fortsetter å levere veldig gode tall for JIF fotball og er en svært viktig bidragsyter til beste for barn og ungdom i bygda. Budbilene er vår nest største sponsor. Vi retter en stor takk til våre sjåfører: Tor, Helge, Arne Mikal, Yngve og vårt nye tilskudd på sjåførfronten Edgar Bråthen. Det er uhyre viktig at vi endelig har fått med flere sjåfører. Nå fordeles vaktene på 1 dag pr. uke. De legger ned et stort arbeid for klubben. Det arbeidet de gjør er helt unikt og JIF håper dette kan fortsette også i årene fremover. JIF Budbiler har noen faste kunder. Den aller største er Andritz Hydro på Bergermoen. JIF budbiler baserer seg på «kjøring på timen» og er alltid beredt til å ta oppdrag. Det er p.t. ingen faste oppdrag.
Du finner JIF budbiler på JIF.no og på facebook.
JIF Budbiler har tilholdssted på klubbhuset, Jevnaker stadion. 
Vi legger stor vekt på det sosiale og hver onsdag kl. 1000 er det samling med kaffe og vaffel enten du er sjåfør eller bare interessert i møte folk og ha det litt sosialt.
JIF Budbiler har stått som eier av Traktor til bruk på kunstgressbanen. Denne har «fusket» en god del og det ble besluttet å gå til innkjøp av en ny. JIF Budbiler har derfor gått til innkjøp av ny traktor som er lånefinansiert. Dette er kostnad på ca. kr. 570.000,-. Lånet skal tilbakebetales over 5 år.


FREMOVER:

Viktig for JIF Budbiler er å få flere kunder. Det må jobbes med å markedsføre våre tjenester slik at vi også kan få noen faste oppdrag. Når vi nå har 5 faste sjåfører har vi kapasitet til å ta på oss enda flere oppdrag.
I tillegg til kjøring har vi samling på onsdager kl 1000 hvor vi samles på klubbhuset på morgenen over en kopp kaffe og en vaffel. 
Enten du har lyst til å være med å kjøre eller kun for det sosiale er du hjertelig velkommen på klubbhuset.

